गौरतलब है कि दिल्ली सरकार पर अधिकार को लेकर नजीब जंग और अरविंद केजरीवाल के बीच लड़ाई और तीखी हो गई है. बहुमत के बल पर दबाव कायम करने की केजरीवाल की रणनीति के खिलाफ मोर्चा खोलते हुए उपराज्यपाल ने मुख्यमंत्री को संवैधानिक मर्यादा में रहने की नसीहत दी है और यह भी साफ कर दिया है कि अधिकार के मामले में असली ताकत उनके ही पास है. उपराज्यपाल ने संवैधानिक प्रावधानों का हवाला देते हुए रविवार को केजरीवाल को निर्देश दिए थे कि वे अपना वह आदेश वापस लें जिसमें अधिकारियों से कहा गया है कि सरकार से संबंधित सभी फाइलें मुख्यमंत्री कार्यालय के माध्यम से उप राज्यपाल के पास जाएंगी.